วันนี้ไปกินที่ร้านกัน4คน ตอนช่วง2-3ทุ่ม คนยังเยอะ ครึกครื้นกันอยู่ มากินครั้งที่3แล้ว บรรยากาศก็ยังชิวๆดีเหมือนเดิม ร้านติดถนนใหญ่ มีที่จอดรถข้างๆร้าน สะดวกมากค่ะ

อาหารก็เหมือนร้านอาหารไทยทั่วไปเลยค่ะ แต่เพิ่มพิเศษมาหน่อยคือกุ้งเผา แล้วก็ซีฟู้ดทั่วๆไป
วันนี้สั่งหอยแครงลวกไป2จาน ตัวใหญ่กว่าหอยแครงปกติ ชอบบ มาทีไรจะต้องสั่งเมนูนี้ตลอด น้ำจิ้มไม่ค่อยโดนเท่าไหร่ 
สั่งผักบุ้งไฟแดงกับต้มยำกุ้งไป รสชาติก็พอใช้ได้ค่ะ แต่ต้มยำกุ้งรสชาติไม่เข้มข้นพอ
แล้วก็สั่งปลากะพงนึ่งมะนาว คือเนื้อปลากระพงดีมากเลยค่ะ แต่รสชาติก็ไม่เข้มข้นเหมือนกัน ซุปเป็นน้ำเปรี้ยวหน่อยๆ แถมไม่ค่อยเผ็ด อาหารที่นี่สดทุกอย่างเลยค่ะ จุดเด่นคือตรงนี้แหละ5555 อันไหนที่ไม่สด ก็จะมีคนวิ่งมาบอกเลยว่า ของไม่สด เปลี่ยนเป็นเมนูอื่นแทน ซื่อสัตย์ดีค่ะ55555

ในเรื่องการบริการ เจ้าของร้านใจดีค่ะ พี่พนักงานก็ดีค่ะ แต่มีพี่ผญคนนึงไม่โอเค ตอนเอาของมาเสริฟก็ทำหน้าบึ้งๆ ถามอะไรก็ตอบห้วนๆ แบบขอไปที 

โดยส่วนตัวคิดว่ารวมๆโอเคค่ะ คงได้กลับมากินอีกด้วยเพราะใกล้บ้าน55555

มือเปื้อนเลยไม่ค่อยได้ถ่ายรูปเลยย